San Gejtanu ta' Thiene u l-Imqaddsa Verġni Marija Daħla Kemm il-Papiet kifukoll bosta Teoloġi qatt ma qagħdu lura milli jtambru dwar l-għarfien u l-importanza tal-Verġni Mbierka. Dawn kemm-il darba saħqu fuq is-sehem ħaj u attiv li Marija, Omm Ġesti Kristu u Omm il-Knisja u l-Bnedmin kollha, kellha u għad għandha fin- nisġa tal-istorja tas-Salvazzjoni, kif ukoll fil-ħajja spiritwali u apostolika ta' kull nisrani. B'riżultat ta' dan ma setgħetx tonqos l-istedina u t-tħeġġiġ minn kull naħa biex in-nisrani jkollu sens ta' gratitudni, apprezzament tal-kobor u tal- imħabba tagħha bħala Omm Spiritwali tal-bnedmin li ġew fdati f'idejha bħala uliedha fl-aħħar mumenti ta' Ġest: moribond fuq is-Salib. Dan għandu jnissel devozzjoni partikulari u vera lejn l-Imqaddsa Verġni Marija. Devozzjoni Marjana Devozzjoni bħal din għandha tkun l-ewwel u qabel kollox devozzjoni li toħroġ mill-qalb u mill-moħħ. Għandha tkun waħda li tnissel fiduċja l-istess bħallikieku ta' tarbija li tintelaq taħt il-ħarsien u fil-wens ta' ħdan ommha. Din il-kwalità ta' devozzjoni tressaq lill-bniedem biex jimita kemm jista' jkun lil din l-Omm twajba fit-tajjeb kollu tagħha. Meta l-bniedem ifittex li jersaq b'dan il-mod lejn Marija, jkun mhux biss qed isir ħaġa waħda ma' din l-Omm Spiritwali, iżda jkun qiegħed ukoll jagħti sebħ u tifħir dovut lil dak Alla li magħha 'għamel ħwejjeġ kbar'. Winisanġliżepphamrun.c Ma jistax ikun li min ikun tassew devot tal-Madonna ma japprezzax u ma jkollux qima partikulari lejn l-Feddej fl-Ewkaristija Mqaddsa.Dan ifliser li n-nisrani jkun qed jersaq iżjed u b'mod partikulari lejn Binha Ġesti u allura lejn Alla l-Imbierek b'tali mod li wieħed ikun jista' jtenni flimkien mal-Profeta Elija: Qalbi tħeġġeġ għal Alla l-Ħaj. Il-Qima lejn il-Madonna kienet ġiet miżrugħa f'Gaetano dei Conti di Tiene sa minn ċkunitu. Bla dubju ta' xejn din kienet waħda mir- raġunijiet ewlenin li wassluh biex jimtela bl-Ispirtu ta' Ġesti Kristu, b'tali mod li kien iħobb lil Alla b'ruħu kollha, b'qalbu kollha u b'saħħtu kollha. L-imitazzjoni ta' Marija wasslitu għall-imitazzjoni ta' Kristu u hekk saħansitra biex iħobb lill-proxxmu tiegħu bħalu nnifsu. Ma niskantax u mhux ta' b'xejn li din kienet il-ħtija li minħabba fiha wara seta' jistqarr, jinsisti u jħeġġeġ: 'Querite primum Regnum Dei'. Sa mit-twelid tiegħu fil-belt ta' Vicenza fl-1480, il-ġenituri nobbli tiegħu kienu ddedikawh lill-Madonna. Hekk minn ċkunitu, mrawwem fid-devozzjoni lejn l-Omm Imbierka, kien diġà meqjus bħala tfajjel 'qaddis'. Ma damx ma ħasseb bil-kbir lill-familja nobbli tiegħu, meta wara li kien mar Ruma bħala student bravu rritorna lejn Vicenza wara l-mewt tal- Papa Ġulju II. Dan minħabba li fil-ħeġġa għall-imħabba tal-proxxmu, huwa ingħaqad mal-Konfraternità ta' San Ġlormu. Il-membri ta' din il-Konfraternità kienu x'aktarx ġejjin mill-klassi l-baxxalt: Dak kien tal-mistħija għall-qrabatul Imma dak li kien iqanqal lil Gaetano kien l-impenn tiegħu lejn il-proxxmu. Mhux biss nefaq ġidu fil-bini ta' sptarijiet, imma saħansitra kien jitħallat u jdewwi lil dawk li kienu milqutin mill-marda kiefra tal-lebbral Ta' min jgħid li kien biss fl-1516 li huwa ġie ornat Saċerdot. Soċjetà Mużikali San Ġużepp Ħamrun AD 1889 L-Ewwel Banda Ħamruniża Fil-kamp spiritwali l-imħabba għall-proxxmu tilħaq l-aqwa tagħha meta wieħed ifittex li li jobdi l-amar tal-Mulej: Ħobbu lil Alla u lil għajrkom. L-aqwa ġid li tista' tixtieq jew li tista'tagħmel lill-proxxmu huwa li tressqu lejn Alla u lejn il-Madonna. Hawnhekk San Gejtanu ma hediex jaħdem bla heda. Meta waqqaf il-Kjeriċi Regulari msejħin 'Teatini', ix- xewqa. tiegħu kienet li dawn jgħixu biss bil-karità. Mexa pass iżjed il- quddiem mill-faqar Franġiskan. Fil-waqt li l-Franġiskani setgħu jitolbu l-karità, San Gejtanu ried li t-Teatini jgħixu biss b'dak li jingħatalhom volontarjamenti Kienet fiduċja sħiħa fil-Providenza ta' Alla. Għat- Teatini huwa kellu għanijiet preċiżi. Dawn kienu: ix-xandir tal-Kelma u tas-Saltna ta' Alla, it-tiġdid fil-ħajja tal-Kleru, l-amministrazzjoni tas- Sagramenti, l-osservanza kemm jista' jkun perfetta tar-riti u ċ-ċerimonji liturġiċi u l-għajnuna lill-imsejknin u l-imwarrbin. It-Teatini ġew approvati kanonikament mill-Papa Klement VII fl-1524. L-imħabba tiegħu lejn l-Ewkaristija ħeġġitu biex jiġġieled l-ereżiji ta' Kalvinu billi waqqaf dawk li komunement għadna nsejħu bħala l-Kwaranturi, erbgħin siegħa ta' adorazzjoni lil Ġesti Kristu fis-Sagrament tal-Ewkaristija. Din il-kwalità ta' ħajja li nbniet fuq is-sisien tad-devozzjoni lejn l-Imqaddsa Marija ġiet ippremjata f'ħajjet San Gejtanu mill-Madonna stess. Huwa stess irrakkonta kif darba waħda nhar lejlet il-Milied tal- 1517, l-Imqaddsa Marija dehritlu bil-Bambin f'idejha, u f'ħin minnhom saħansitra fdatlu lill-Bambin Ġest f'idejhl Hekk narawh fit-titular tal- Knisja Parrokkjali. Meta fl-1547 San Gejtanu kien fil-pont tal-mewt, il-Madonna għal darb'oħra riedet turih l-apprezzamnent għad-devozzjoni kbira tiegħu lejha, billi dehritlu u qalelu li kienet hemm biex twasslu għand Binha u Alla li kien qed jistennih biex jingħaqad magħha u mat-Trinità Qaddisa Soċjetà Mużikali San Ġużepp Ħamrun AD 1889 L-Ewwel Banda Ħamruniża Fis-sagristija ta' ġewwa fil- Knisja Matriċi ddedikata lil 5 Santa Venera V. M., hemm kwadru mpitter fuq it-tila bil-kuluri fuq bażi taż-żejt. Għalkemm huwa mdaqqas sewwa (294ċm x 198ċm), jidher li dan il-kwadru ma tantx ġibed l-attenzjoni ta' kull min daħal f'din is-sagristijal Ngħid hekk, għaliex ftit huma dawk li jafu x'jirrappreżenta u lil minl B'danakollu huwa kwadru ta' ċertu valur artistiku bil-kompożizzjoni tiegħu tieħu forma pjuttost triangulari. Il-kwadru Marjan ta' San Gejtanu fil-parroċċa l-antika ta' Santa Venera Jista' jkun li ma tantx jiġbed l-attenzjoni ta' min jidħol hemm ġew minħabba li din il-pittura tinsab f'kundizzjoni ħażina ħafna u jeħtiġilha Imma dak li jinteressa lill-kittieb u lill-qarrej hu s-suġġet ta' dan il- kwadru li jixhed għad-devozzjoni kbira li San Gejtanu ta' Thiene kellu lejn l-Imqaddsa Verġni Marija. L-awtur tal-kwadru ( li jidher li kellu ħila artistika sewwa) juri lill-Immakulata Verġni Marija fil- quċċata. Il-figura tal-Madonna hija sabiħa u wiċċha tassew ħelu. Sa xi żmien ilu, ras il-Madonna kienet imżejna bi stellarju, li Ilum jinstab mal-istatwa tad-Duluri meqjuma f'din il-Knisja. Fuq in-naħa leminija u ftit l-isfel mill-figura tal-Madonna jidher San Gejtanu għarkubtejh iħares 'l fuq Soċjetà Mużikali San Ġużepp Ħamrun AD 1889 L-Ewwel Banda Ħamruniża lejn il-Madonna b'idejh fuq sidru bħallikieku qiegħed jistqarr l-imħabba tiegħu lejn l-Omm Qaddisa u l-ħarsien tagħha fuqu u fuq it-Teatini. Dawn tal-aħħar huma rrappreżentati bil-figura pjuttost prominenti ta' San Andrea Avellino. Dan il-qaddis Saċerdot Teatin jidher b'idu ix- xellugija merfugħa turi lejn il-Madonna, filwaqt li b'idu l-oħra huwa juri lejn figura ċentrali ta' anġlu ċkejken li qed iġorr kitba li tfisser dak kollu li San Gejtanu għex għalih: Querite Primum Regnum Dei. Il-pittura turi wkoll żewġ qaddisin oħra li fihom l-awtur donnu ried juri l-ideal marjan ta' San Gejtanu li wasslu għall-imitazzjoni ta' Kristu fil-ħeġga tiegħu għall erwieh u għall-foqra u l-batuti. Dawn il-qaddisin huma San Franġisk de Paule u San Filippu Neri. Hija tassew ħasra li, almenu sa issa, ma nafux min hu l-pittur bravu ta' dan il-kwadru artistiku u lanqas meta sar. Forsi tidher ftit stramba li kwadru ddedikat lil San Gejtanu jinstab f'din il-Knisja, imma jista' jkun li mhux daqshekk Wieħed għandu jżomm quddiem għajnejh li l-Knisja ta' Santa Venera li ngawdu llum bdiet tinbena fl-1647 flok dik li kien hemm qabilha, u kienet lesta minn kollox fl-1688. Sadanittant, fl-1869 bdiet tinbena l-Knisja Parrokkjali f'dak li qabel kien jissejjaħ 'Casale San Giuseppe'. L-Isqof Mons. Gaetano Pace Forno, ried li din tkun iddedikata lil San Gejtanu ta' Thiene, kemm minħabbali ftit qabel, fl-1867 kien diġà waqqaf il-Parroċċa ddedikata lil San Ġużepp fl-Imsida, kemm ukoll għax San Gejtanu kien il-qaddis li tiegħu huwa kien iġib ismu. Kien biss fl-1912 li l-Knisja u l-Kunvent f'Santa Venera ġew mgħoddija f'idejn il-Patrijiet Karmelitani, u dawn ħadu l-pussess tagħhom fit-23 ta' Mejju 1913. Issa l-kwadru tal-Madonna tal-Karmnu li nsibu llum, huwa pittura ta' Giuseppe Cali' li saret fl-1912. Nafu fiż-żgur li l-pittura ta' San Gejtanu 'marjan' kienet għal żmien twil qegħda flok il-pittura tal-Madonna tal-Karmnu li hemm fuq ix-xellug tal-Knisja ta' Santa Venera. Din l-informazzjoni tissaħħah fir-rapport tat-tielet Vista Pastorali li saret min-Mons Isqof Pawlu Alpheran fl-1751. Ir-rapport jagħti wkoll deskrizzjoni qasira tal-kwadru ta' San Gejtanu. Mela wieħed jista' jqarreb għad-data tal-pittura 'marjana' ta' San Gejtanu li tinsab fil-Knisja Matriċi ta' Santa Venera għal bejn l-1688 u l-1751, u l-probabbiltà allura hija li din saret x'aktarx lejn tmiem is-seklu Soċjetà Mużikali San Ġużepp Ħamrun AD 1889 L-Ewwel Banda Ħamruniża Fl-1647 bdiet tinbena t-tielet Knisja ddedikata lil Santa Venera V. M. li l-bini tagħha ntemm fl-1688. Bejn dawn is-snin partikulari, jigifieri fl-1671, Gaetano Thiene li kien daħal fl-eternità fl-1547, ġie mgħolli għad-dinjità ta' Qaddis, proprju 340 Sena ilu. Il-kwadru 'marjan' ta' San Gejtanu ta' Thiene li tkellimna dwaru probabbilment ma sarx daqstant żmien wara l-kanoniżazzjoni tiegħu. Dan jista' jixhed li sa minn bikri, anke f'pajjiżna li minn dejjem wera devozzjoni speċjali lejn l-Omm l-Iben ta' Alla u tal-Bnedmin kollha, kienet diġà nxterdet sewwa l-qima u d-devozzjoni marjana li kellu San Gejtanu ta' Thiene. Hu x'ihnu, ħaġa waħda nistgħu nkunu żguri minnhal Wara li sa minn ċkunitu San Gejtanu kien intgħaġen fil-qima lejn il-Madonna, huwa kabbar din il-qima li kellu f'devozzjoni vera u kbira u sinċiera lejn l-Imqaddsa Marija. Kienet din id-devozzjoni li fasslitlu ħajtu u li ressqitu u wasslitu biex taħt il-ħarsien ta' din l-Omm Spiritwali, huwa jsib l-idejalu l-għan tal-Imħabba ta' Alla u dik tal-Proxxmu fl-imitazzjoni ta' Kristu. Kliemu stess juri kemm San Gejtanu ta' Thiene kellu fiduċja u kemm kellu qalbu qawwija fil-Madonna: 'Nistgħu nfittxu li naqilgħu l-grazzji, imma żgur li ma naslux mingħajr l-interċessjoni ta' Marija''